Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 80

c) Az iskola környéke 4 óra Szókincs: épületek, üzletek helyzetjelző szavak (on, next to, on the left, on the right stb.) egyszerű igék (eat, buy stb.) Nyelvtan: can (You can have a Coke in… How can I get to...) felszólítás (turn left, walk stb.) 1. A diákok párban dolgozva lerajzolják az iskola környékét, és angolul megnevezik az épületeket (bolt stb.) 2. Mindegyik pár azonos térképet (az iskoláról, vagy az iskola környékéről) kap. Példaként először a tanár mond instrukciókat: honnan hová menjenek a térképen. Az utasításokat összegyűjtik a táblán, majd az egyik diák diktálja a másiknak, hogy merre menjen egy adott pontból kiindulva, akinek meg kell mondania, hová érkezett. 3. A diákok közösen összegyűjtik a helyzetjelző szavakat (osztályszintű, esetleg vizuális segítséggel támogatott páros munka). Ezután a párok megkapják egy fiktív városrész térképét, de térképükön különböző épületek vannak megnevezve. Kérdéseket tesznek fel egymásnak, hogy mi hol van, mindaddig, amíg mindkettőjüknek teljesen nem lesz kitöltve a térképe. (The church is in the park. The bank is between the hotel and the school.) 4. Megneveznek épületeket, helyeket a környékükön, és külön cédulákra felírják azokat. Mindenki kihúz kettőt, és elmondja, hogyan lehet az egyik helyről a másikra jutni (csoportmunka). 5. Az 1. feladatban használt képet (iskola környéke) kiegészítik azzal, hogy hol mit lehet csinálni. (This is a shop. You can buy sandwiches here. Where can you have a drink?) Áttervezik a rajzot, vagyis az iskola környékét. Plakátos prezentáció formájában előadják tervezetüket a többieknek. (This is a new bar. You can meet your friends here.)

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes